জুয়েল রানা, সখীপুর (টাঙ্গাইল) প্রতিনিধি : টাঙ্গাইলের সখীপুর উপজেলার কাঁকড়াজান ইউনিয়ন পরিষদের (ইউপি) বর্তমান চেয়ারম্যান শামসুল হক পান্নাকে গুলি করে হত্যা করার চেষ্টা করে সন্ত্রাসীরা। গত শুক্রবার রাত সোয়া ১০টার দিকে কাঁকড়াজান ইউনিয়নের ইন্দারজানী বাজারে ওই চেয়ারম্যানের বাড়ির কাছেই এ ঘটনা ঘটে। এ সময় পুলিশ ঘটনাস্থল থেকে একটি গুলির খোসা ও তাদের কাছ থেকে রাম দা উদ্ধার করে। পুলিশ রাতেই তিনজনকে গ্রেফতার করেছে। তাদের জিজ্ঞাসাবাদ চলছে। এ ঘটনায় চেয়ারম্যান শামসুল হক পান্না বাদী হয়ে সখীপুর থানায় মামলার প্রস্তুতি নিচ্ছেন। বর্তমানসহ তিনি মোট চারবার এ ইউনিয়ন থেকে চেয়ারম্যান নির্বাচিত হয়েছেন।